vznesené Pripomienky v rámci medzirezortného pripomienkového konania

Návrh zákona o poisťovníctve a o zmene a doplnení niektorých zákonov  

Počet vznesených pripomienok, z toho zásadných	28  / 15 	

Subjekt	Pripomienka	Typ	
MS SR 	K čl. I, K § 4 ods. 14  
Z dôvodu dosiahnutia správnosti textu odporúčame predkladateľovi preformulovať výraz „Lloyd´s“, resp. uviesť všeobecné pomenovanie, ak je to možné. Nejde o legislatívny pojem. 	O 	
MS SR 	K § 5 písm. ao) 
Odporúčame predkladateľovi slová „žalobné právo “ nahradiť slovom nárok, alebo iným vhodným legislatívnym termínom a súčasne zvážiť aj doplnenie aspektu postúpenia práva na iný subjekt.  	O 	
MS SR 	K § 6 
Zásadne trváme na doplnení ustanovenia, podľa ktorého bude povolenie udelené aj na základe podmienky súladnosti všeobecných poistných podmienok a poistných zmlúv so zákonom, najmä s Občianskym zákonníkom. V danom prípade nepôjde o schvaľovanie návrhu poistných zmlúv a poistných podmienok, ale iba o podmienku udelenia licencie. V záujme predchádzania porušovania práv klientov v podobe neprijateľných zmluvných podmienok je zavedenie predmetnej podmienky pretavením verejného záujmu a proaktívnej ochrany. 
Táto pripomienka je zásadná. 
 	Z 	
MS SR 	K § 9 ods. 1 
Z dôvodu dosiahnutia vecnej správnosti textu odporúčame predkladateľovi zmeniť vnútorný odkaz „§ 6 ods. 12“ na správny. Uvedená pripomienka platí aj pre § 10 ods. 12 in fine. 	O 	
MS SR 	K § 21 ods. 5 
Z dôvodu dosiahnutia vecnej správnosti textu odporúčame predkladateľovi na konci vety pripojiť slová „„podľa tohto zákona“. 	O 	
MS SR 	K § 23 ods. 3 
Z dôvodu dosiahnutia lepšej prehľadnosti textu odporúčame predkladateľovi doplniť slová „spôsobom, ktorý“ na konci úvodnej vety a vypustiť ich z písm. a) až c). 	O 	
MS SR 	K § 24 ods. 2 
Z dôvodu dosiahnutia vecnej správnosti textu odporúčame predkladateľovi slovo „kľúčové“ nahradiť iným vhodným termínom. 	O 	
MS SR 	K § 24 ods. 4 písm. f) 
Z dôvodu dosiahnutia lepšej prehľadnosti textu odporúčame predkladateľovi upraviť v rámci systematiky výpočtu písmen a zarovnať k ľavému okraju. 	O 	
MS SR 	K § 26 ods. 5 
Z dôvodu dosiahnutia lepšej prehľadnosti textu odporúčame predkladateľovi zvážiť precizovanie vety ako normatívneho textu, a to napr. aj nahradením slova „neustále“ iným vhodnejším termínom. 	O 	
MS SR 	K § 30 ods. 2 písm. c) 
Z dôvodu dosiahnutia vecnej správnosti textu odporúčame predkladateľovi nahradiť slovo „schopnosti“ iným vhodnejším výrazom, napr. slovom „možnosti“. 	O 	
MS SR 	K § 31 ods. 6 písm. d) 
Z dôvodu dosiahnutia gramatickej správnosti textu odporúčame predkladateľovi nahradiť spojku „z“ spojkou „s“. 	O 	
MS SR 	K § 32 ods. 4 písm. c) 
Vzhľadom na ochranu klienta zásadne trváme na tom, aby poisťovňa mala zákonnú povinnosť informovať o omeškaní a príčinách omeškania pri vybavovaní sťažnosti. 
Zároveň z dôvodu vymožiteľnosti práv zásadne trváme na tom, aby sa výpočet odseku 4 doplnil o nové písmeno e), ktoré ustanoví povinnosť napraviť protiprávny stav a podniknúť kroky vedúce k náprave zistených nedostatkov. 
Táto pripomienka je zásadná. 
 	Z 	
MS SR 	K § 33 ods. 1 
Z dôvodu transparentnosti a umožnenia lepšieho ekonomického rozhodovania klientov odporúčame predkladateľovi doplniť miesto zverejnenia – napríklad na webovom sídle a pod. 	O 	
MS SR 	K § 70 ods. 1 
V rámci základných povinností odbornej starostlivosti zásadne trváme na doplnení dikcie, že osobitné poučenie sa poskytne pri náročných produktoch a to najmä pri kapitálovom životnom poistení spolu s poučením o možnosti straty investovaných peňažných prostriedkov. Uvedené plynie z praxe v ktorej sa javí, že komplikované poistné inštitúty sú zásadným spôsobom používané pri osobách s nízkym právnym povedomím. Pri týchto a im podobných produktoch je navyše žiaduce, aby poisťovňa skúmala do istej miery aj bonitu spotrebiteľa a jeho schopnosť prijaté záväzky plniť. 
Táto pripomienka je zásadná. 
 	Z 	
MS SR 	K § 70 ods. 1 
Zásadne žiadame výslovne uviesť, že poisťovňa a pobočka zahraničnej poisťovne sú povinne zdržať sa používania neprijateľných zmluvných podmienok a nekalých obchodných praktík. Uvedené je potrebné z dôvodu legislatívneho prepojenia s režimom osobitných predpisov na ochranu práv spotrebiteľa. 
Táto pripomienka je zásadná. 
 	Z 	
MS SR 	K § 72 ods. 3 
Zásadne trváme na doplnení výpočtu orgánov, ktorým je možné poskytovať informácie, a to o Centrum právnej pomoci a orgán dohľadu vykonávajúci dohľad na správcami podľa osobitného zákona. Pre výkon právomocí Ministerstva spravodlivosti SR a Centra právnej pomoci podľa osobitných predpisov je nevyhnutné, aby sa informácie pod ochranou zákona o poisťovníctve poskytovali aj týmto osobám. 
Táto pripomienka je zásadná. 
 	Z 	
MS SR 	K § 72 ods. 8 
V súvislosti s navrhovanou právnou úpravou zásadne trváme na je doplnení jednak o povinnosť skúmania bonity na účely plnenia záväzkov klientov, keďže je neprípustné viesť de facto register dlžníkov bez povinnosti skúmať bonitu, a jednak o práv a klientov spojené s vedením registra – najmä práva nahliadať do registra, žiadať si výpisy a právo žiadať a dosiahnuť nápravu nesprávnych zápisov v registri. V tejto súvislosti dávame do pozornosti režim ostatnej zmeny zákona č. 129/2010 Z. z. Z pohľadu práv klientov je nevyhnutné, aby akýkoľvek register alebo informačný systém s ich údajmi bol vedený transparentne a pri zachovaní ich práv. 
Táto pripomienka je zásadná. 

 	Z 	
MS SR 	K § 79 a nasl. 
Zásadne trváme na doplnení ustanovení o dohľade ako aj o mechanizmy zapracované v súvislosti s dohliadaním bánk a iných poskytovateľov peňažných prostriedkov. Je dôležité, aby sa inštitúty dohľadu vo vzťahu k dohliadaným subjektom smerom k vyššiemu štandardu ochrany práv klientov zjednocovali. V uvedenom zmysle preto trváme aj na zavedení obdobných opatrení a režimu ochrany práv klientov v súvislosti s prípadnými pochybeniami poisťovní. V uvedenom kontexte je veľmi dôležité, aby orgán dohľadu mal rovnaké nástroje týkajúce sa dohľadu aj vo vzťahu k používaniu neprijateľných zmluvných podmienok a nekalých obchodných praktík. V danej súvislosti sa ako nevyhnutné javí zabezpečenie aj dočasného zákazu používania neprijateľných zmluvných podmienok a nekalých obchodných praktík pri výraznejšom prepojení so substantívnymi predpismi na ochranu práv spotrebiteľa. 
Táto pripomienka je zásadná. 
 	Z 	
MS SR 	K § 79 ods. 25 písm. b) 
Z dôvodu dosiahnutia legislatívnej správnosti textu odporúčame predkladateľovi riadne označiť písmeno b). 	O 	
MS SR 	K § 79 ods. 26 písm. f) 
Zásadne trváme na rozšírení dikcie predmetného písmena aj na civilné sporové konanie, ak ide napríklad o spor o porušenie práv spotrebiteľa a s tým spojené nároky podľa osobitného zákona. V danej súvislosti je dôležité, aby v súlade s Občianskym súdnym poriadkom bola zachovaná vykonateľnosť edičnej povinnosti voči súdu. 
Táto pripomienka je zásadná. 
 	Z 	
MS SR 	k § 139  
Ustanovenia o sankciách žiadame koncipovať jednotne s ustanoveniami o dohľade podľa ostatnej novely zákona č. 747/2004 Z.z. pri výkone ochrany práv tzv. finančného spotrebiteľa. Je napríklad žiadúce, aby NBS mohla dohľadové oprávnenia aplikovať v nadväznosti na porušenie povinností uložených súdom v rozhodnutí, resp. uložených NBS pri výskyte recidívy a prípadného porušovania opatrení NBS. Osobitne je potrebné dôvody uplatnenia dohľadových oprávnení formulovať pri zákazu uzavierania zmlúv – resp. ich častí, ak poisťovňa napríklad napriek povinnosti podľa § 53a Občianskeho zákonníka používa neprijateľné zmluvné podmienky. S ohľadom na zlepšenie vymožiteľnosti práva zásadne trváme na tom, aby mohla NBS uložiť čiastkovo aj povinnosť nápravy konania alebo zákazu porušovania práv spotrebiteľa a to s poukazom na potrebu vykonania § 21 zákona č. 250/2007 Z.z. o ochrane spotrebiteľa. Z praktických poznatkov a skúsenosti sa javí, že v rovine dohľadových oprávnení musí NBS disponovať čiastkovými operatívnymi oprávnenia, ktoré umožnia zabezpečiť vykonateľnosť záväzkov v rovine vykonania európskych noriem na ochranu práv spotrebiteľa. 

Táto pripomienka je zásadná. 
 	Z 	
MS SR 	k § 158 
Z dôvodov uvádzaných v pripomienkach k časti dohľadu zásadne trváme na doplnení ďalšieho dôvodu odobratia povolenia, ktorý bude spočívať v porušení povinností uložených § 53a Občianskeho zákonníka alebo rozhodnutím súdu. 

Táto pripomienka je zásadná. 
 	Z 	
MS SR 	§ 185 ods. 3 písm. c) 
Odporúčame nahradiť slovo "schopnosti" slovom „možnosti“a to z legislatívno-tech dôvodov. 	O 	
MS SR 	k čl. II 
Vzhľadom na osobitnú povahu zásadne trváme na zachovávaní terminológie Občianskeho zákonníka a neznižovaní úrovne ochrany v súvislosti s informačnou povinnosťou poisťovní – ako príklad uvádzame porovnanie platného a navrhovaného ust. § 792a ods. 2 písm. j) OZ. Rovnako zásadne trváme, aby v rámci informačnej povinnosti bolo spotrebiteľovi poskytnuté aj poučenie o rizikách životného poistenia spolu s objasnením pojmov a základným poučením o následkoch uzavretia životného poistenia. V odseku 4 žiadame zachovať iba pojem „všeobecných poistných podmienok“ a v odseku 2 žiadame vypustiť odkaz a poznámku pod čiarou. 

Táto pripomienka je zásadná. 
 	Z 	
MS SR 	k čl. II a § 792a 
V súvislosti s navrhovanou právnou úpravou a osobitne životným poistením zásadne trváme na posilnení práva spotrebiteľa na odstúpenie od poistnej zmluvy v priebehu trvania poistného vzťahu, a to v prípade, ak sa poistenie pre spotrebiteľa po informovaní o vývoji nárokov stane nevýhodným, tzn. sa v dôsledku vývoja nastane stav za ktorého by spotrebiteľ poistenie neuzavrel. Rovnaké právo zásadne žiadame ustanoviť pri podstatnej zmene poistných podmienok. Cieľom je zvýšiť podľa vzoru iných krajín ochranu spotrebiteľa pred rizikami sofistikovaných poistných produktov. 

Táto pripomienka je zásadná. 
 	Z 	
MS SR 	k čl. II, bodu 2 
Vzhľadom na zachovanie osobitostí kódexu súkromného práva zásadne trváme na začlenení navrhovanej právnej úpravy v podobe samostatného paragrafu a na zachovaní výhradne terminológie, ktorú Občiansky zákonník pozná a používa. 

Táto pripomienka je zásadná. 
 	Z 	
MS SR 	K čl. II, bodu 3 
Zásadne nesúhlasíme s navrhovaným ustanovením, ktoré podľa našej mienky umožní predmetný druh poistenia uzavierať v podobe štandardizovaných klauzúl inkorporovaných v iných poistných produktoch. Predmetné ustanovenia navyše hodnotíme ako nadbytočné a žiadame ich vypustiť. 

Táto pripomienka je zásadná. 
 	Z 	
MS SR 	K čl. II a čl. III 
V záujme zabezpečenia jednotnosti rozhodovania súdov a napĺňania záväzkov plynúcich z európskeho práva zásadne trváme na doplnení čl. II a čl. III navrhovanej právnej úpravy aj o pretavenie záverov rozhodnutia Súdneho dvora Európskej únie v rozsudku v spojených veciach C-22/12 a C-277/12 Katarína Haasová/Rastislav Petrík a Blanka Holingová a Vitalijs Drozdovs/Baltikums AAS. V danom kontexte Ministerstvo spravodlivosti SR poskytne potrebnú súčinnosť. 

Táto pripomienka je zásadná. 
 	Z 	

Vysvetlivky  k použitým skratkám v tabuľke:	
O – obyčajná	
Z – zásadná